**DRAFT**

**DECIZIA ETAPEI DE ÎNCADRARE**

**Nr. 27 din 04.07.2022**

**Revizuită în data de..... .09.2022**

 Ca urmare a notificării depusă de **RUBLEN PETRU,** cu domiciliul în mun. Tulcea, str. Spitalului, nr.31, bl. 19, sc. F, et. 3, ap. 13, jud. Tulcea, privind PUZ ,,**CONSTRUIRE ATELIER MECANIC ȘI SPĂLĂTORIE AUTO”**, propus a se amplasa în extravilanul mun. Tulcea, str. Orizontului, nr. 211 bis, jud. Tulcea, teren identificat prin: extravilan CF nr. 42137, nr. topografic/cadastral 8939 conform certificatului de urbanism nr. 797/10.12.2021 emis de UAT- MUNICIPIUL TULCEA, înregistrată la A.P.M. Tulcea cu nr. 6356/11.05.2021 și a completărilor depuse și înregistrate cu nr. 6568/16.05.2022 și 11214/29.08.2022, în baza:

* *HG Nr. 43/2020 din 16 ianuarie 2020, privind organizarea şi funcţionarea Ministerului Mediului, Apelor şi Pădurilor;*
* *OUG nr. 195/2005 privind protecția mediului, aprobată cu modificări prin Legea nr. 265/2006, cu modificările și completările ulterioare;*
* *HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia cu modificările și completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri și programe, cu modificările și completările ulterioare.*

**Agenția pentru Protecția Mediului Tulcea:**

- ca urmare a consultării autorităților publice participante în cadrul sedinței Comitetului Special Constituit din data de 06.09.2022,

- în conformitate cu prevederile art.5 alin.(2) pct.a) și a anexei nr. I — Criterii pentru determinarea efectelor semnificative potențiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri și programe,

- în lipsa comentariilor motivate din partea publicului interesat (mediatizare decizie etapa de încadrare în ziarul Delta din 06.06.2022, pe site-ul și la sediul A.P.M. Tulcea în data de 10.06.2022, mediatizare decizie de revizuire a Deciziei etapei de încadrare nr. 27/04.07.2022 în ziarul Delta din....09.2022, pe site-ul și la sediul A.P.M. Tulcea în data de 06.09.2022),

**Decide: Planul Urbanistic Zonal „CONSTRUIRE ATELIER MECANIC ȘI SPĂLĂTORIE AUTO”**, propus a se amplasa în extravilanul mun. Tulcea, str. Orizontului, nr. 211 bis, jud. Tulcea, teren identificat prin extravilan CF nr. 42137, nr. topografic/cadastral 8939, conform certificatului de urbanism nr. 797/10.12.2021 emis de UAT- Municipiul Tulcea, **nu necesită evaluare de mediu și se va supune adoptării fară aviz de mediu**.

**Obiectivele planului:**

Prin prezentul plan, se doreste schimbarea funcțiunii unui teren în suprafață de 1643 mp din teren neproductiv în teren cu funcțiunea prestări servicii. Beneficiarul propune executarea unei construcții de tip hală industrială și a unei construcții ce va avea ca funcțiune spălătorie auto de tip ,,self-service,,.

Construcția ce va fi destinată atelierului mecanic, va fi amplasată în zona de sud a terenului și va cuprinde mai multe spații pentru repararea autovehiculelor; hala va avea pe lângă spațiile de reparații și o zonă destinată vulcanizării, precum și spații pentru personal (vestiare, grupuri sanitare) și administrative.

Regimul de înălțime propus este de parter înalt (circa două niveluri), în așa fel încât să fie posibilă amenajarea unei zone P+1 pe o porțiune din hală.

Accesul în hală se va face pe două laturi: pe latura de vest, pentru activitatea de vulcanizare și pentru facturare; pe latura nord, pentru accesul în spațiile de reparații propriu-zise, precum și în ultimul segment al clădirii, care va fi P+1 pentru personal.

Accesul carosabil în incintă se va face din str. Orizontului, prin intermediul unei bretele, iar ieșirea se va face prin zona de nord-vest; sunt prevăzute aprox. 8 locuri parcare.

La fațada laterală s-au prevăzut accese de pe platforma adiacentă halei cu destinații pentru diagnoza/ electrice, direcție și 2 spații pentru partea mecanică.

Spălătoria auto, va fi de tip „self-service” și va avea maximum 6 boxe, pentru spălarea autovehiculelor în aer liber, pe platforma carosabilă mediană, prin intermediul unor brațe de spălare mobile. Pe aleea carosabilă se va executa o rigolă centrală, cu grătar, pentru colectarea apelor de spălare. Apele uzate preluate din zona spălătoriei vor trece printr-un decantor, în timp ce apele provenite din igienizarea platformelor din zonele de atelier mecanic și spălătorie, unde sunt posibile pierderi de produse petroliere, vor fi trecute în prealabil printr-un separator de produse petroliere și abia apoi evacuate în cămin.

Apele pluviale vor fi preluate și dirijate, printr-o sistematizare verticală judicioasă și vor fi evacuate către sudul terenului; sistematizarea verticală va menține sensul de evacuare al apelor pluviale.

**Mărimea planului**- amplasamentul, conform certificatului de urbanism nr. 797/10.12.2021 emis de UAT- Municipiul Tulcea se află în extravilanul mun. Tulcea, str. Orizontului, nr. 211 bis, jud. Tulcea, teren identificat prin: extravilan CF nr. 42137, nr. topografic/cadastral 8939 și are o suprafață de 1643 mp.

**Bilanț teritorial pe parcelă:**

**Suprafață teren 1 643,00 mp, din care** :

- CONSTRUCȚII 330, 00 mp 20%

- ALEI CAROSABILE, PLATFORME 900, 00 mp 55%

- PARCAJE 100, 00 mp 6%

**-** SPAȚII VERZI AMENAJATE 313, 00 mp 19%

**POT max. propus = 20 %**

**CUT max. propus = 0,20**

Regim de înălțime min. propus: PARTER ÎNALT; H max = 7 m

Regim de înălțime max. propus: P+1; H max = 10 m

**Echipare edilitară:**

**Alimentarea cu apa** - în zonă există rețea de alimentare cu apă potabilă;

**Evacuarea apelor uzate menajere** - în zonă exista sistem de canalizare centralizat;

**Alimentarea cu energie electrica –** la nivel de zonă studiată există rețea de alimentare cu energie electrică

**Motivele care au stat la baza luării deciziei:**

* Amplasamentul se află în extravilanul orașului Tulcea, str. Orizontului, nr. 211 bis, jud. Tulcea, teren identificat prin extravilan CF nr. 42137, nr. topografic/cadastral 8939, conform certificatului de urbanism nr. 797/10.12.2021 emis de UAT- MUNICIPIUL TULCEA, fiind încadrat în categoria de folosință acuală – neproductiv.
* Prin prezentul PUZse va modifica regimul de folosință doar pentru parcela studiată, din teren neproductiv în prestări servicii.
1. **Caracteristicile planurilor și programelor cu privire, în special, la:**

a) *gradul în care planul sau programul creeaza un cadru pentru proiecte și alte activități viitoare, fie în ceea ce priveste amplasamentul, natura, mărimea și condițiile de funcționare, fie în privința alocării resurselor* - acest plan conduce la dezvoltarea zonei.

b) *gradul în care planul sau programul influenteaza alte planuri și programe, inclusiv pe cele în care se integrează sau care derivă din ele-* planul nu va influența alte planuri sau programe;

c) *relevanța planului sau programului în/pentru integrarea considerațiilor de mediu, mai ales din perspectiva promovarii dezvoltarii durabile* - corelarea planificării de amenajare a teritoriului și urbanism cu cea de mediu reprezintă una din modalitțăile de implementare a principiilor și a elementelor strategice, o evaluare corespunzătoare a integrării acestora fiind necesară.

d) *problemele de mediu relevante pentru plan sau program* - amplasamentul nu se află situat în reţeaua naţională de arii protejate. În conformitate cu prevederile art. 1 din HG 1076/2004 şi luând în considerare criteriile pentru determinarea efectelor semnificative potenţiale prevăzute în Anexa nr 1, implementarea planului n-a identificat probleme de mediu relevante.

e) *relevanța planului sau programului pentru implementarea legislației naționale și comunitare de mediu* - planul va trebui să asigure respectarea angajamentelor asumate de România prin planurile de implementare a directivelor comunitare, transpuse în legislația română.

**2**. **Caracteristicile efectelor ale zonei posibil a fi afectate cu privire, în special, la**:

a*) probabilitatea, durata, frecvența și reversibilitatea efectelor* -implementarea planului va avea un impact socio-economic pozitiv și un impact local nesemnificativ (reversibil) asupra factorilor de mediu.

b) *natura cumulativă a efectelor -* nu va exista un impact cumulat semnificativ negativ cu planul propus.

c) *natura transfrontieră a efectelor* - nu este cazul

d) *riscul pentru sănătatea umană sau pentru mediu (de exemplu, datorită accidentelor)*- planul propus este în concordanță cu legislația națională privind normele de igienă și sănătate publică.

e) *mărimea şi spaţialitatea efectelor (zona geografică şi mărimea populaţiei potenţial afectate)*-impact local nesemnificativ asupra factorilor de mediu.

 f) ***valoarea şi vulnerabilitatea arealului posibil a fi afectat, date de***:

(i) *caracteristicile naturale speciale sau patrimoniul cultural*- conform punctului de vedere emis de Direcția Județeană pentru Cultură Tulcea, înregistrat la A.P.M. Tulcea cu nr. 7286 din 31.05.2022, pentru acest plan nu este necesară obținerea Avizului DJC Tulcea.

(ii) *depăşirea standardelor sau a valorilor limită de calitate a mediului*- nu este cazul

 (iii) *folosirea terenului în mod intensiv*- nu este cazul

g) *efectele asupra zonelor sau peisajelor care au un statut de protejare recunoscut pe plan naţional, comunitar sau internaţional*- amplasamentul nu se află în arie naturală protejată.

***Obligațiile titularului:***

* Se va respecta legislația de mediu în vigoare.

În conformitate cu prevederile art. 26 din HG nr. 1076/2004 *privind stabilirea procedurii de realizare a evaluării de mediu pentru planuri și programe,* veți supune procedurii de adoptare planul sus menționat, precum și orice modificare a acestuia, după caz, numai în forma acceptata de autoritatea competentă de protecția mediului.

* Se va respecta Regulamentul Local de Urbanism aferent PUZ „CONSTRUIRE ATELIER MECANIC ȘI SPĂLĂTORIE AUTO” și condițiile impuse prin certificatul de urbanism 797/10.12.2021 emis de UAT- Municipiul Tulcea.

**Procedura de emitere a acordului de mediu va fi parcursă în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului.**

***Informarea și participarea publicului la procedura de evaluare de mediu:***

- mediatizare în presă la depunerea notificării (ziarul „Delta" din 11.05.2022 și 14.05.2022);

- mediatizare după luarea deciziei în CSC (ziarul „Delta” din 06.06.2022) și pe site-ul și la sediul A.P.M. Tulcea în data de 10.06.2022;

- mediatizare după luarea deciziei de revizuire a Deciziei etapei de încadrare nr. 27/04.07.2022 (ziarul „Delta” din .....09.2022) și pe site-ul și la sediul A.P.M. Tulcea în data de 06.09.2022;

Până la data luării deciziei, nu au fost înregistrate opinii/observații din partea publicului.

**Conform prevederilor O.U.G. nr. 195/2005 privind protecția mediului, aprobată cu modificări prin Legea nr. 265/2006, cu modificările și completările ulterioare, răspunderea pentru corectitudinea informațiilor puse la dispoziția autorității competente pentru protecția mediului și a publicului, revine titularului planului.**

**Prezenta decizie este valabilă de la data emiterii, pe toată perioada de valabilitate a planului, dacă nu intervin modificări ale acestuia.**

**Mențiuni despre procedura de contestare administrativă și contencios administrativ:**

Orice persoană care face parte din publicul interesat și care se consideră vătămată într-un drept al sau ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Se poate adresa instanței de contencios administrativ competente și orice organizație neguvernamentala care îndeplinește condițiile prevăzute de legislația în vigoare, considerându-se ca acestea sunt vătămate într-un drept al lor sau într-un interes legitim.

Soluționarea cererii se face potrivit dispozițiilor Legii nr. 554/2004, cu modificările ulterioare.

Înainte de a se adresa instanței de contencios administrativ competente, persoanele care fac parte din publicul interesat și care se consideră vătămate într-un drept ori într-un interes legitim, trebuie să solicite autorității publice emitente, în termen de 30 zile de la data aducerii la cunoștința publicului a deciziei etapei de încadrare revocarea, în tot sau în parte, a respectivei decizii.

Autoritatea publică emitentă are obligația de a răspunde la plângerea prealabilă în termen de 30 de zile de la data înregistrării acesteia la acea autoritate.

**DIRECTOR EXECUTIV**

**chim. Mirela-Aurelia RAICU**

Șef serviciu Avize, Acorduri, Autorizații

ing. Daniela STRĂINU

Întocmit: Daniela Străinu

Nr. A.A.A....... /.. .09.2022